open-index/open-wikipedia-markdown huggingface dataset:
Jared

**Jared** (hebraisk:  – *Yǽræḏ*, i pausa  – *Yā́ræḏ*; gresk:  – *Iáret*) er i Første Mosebok navnet på en av forfedrene før Vannflommen. Han var tipptippoldebarn av Adam og Eva, sønn av Mahalalel, far til Henok og tippoldefar til Noah (1 Mos 5,15–18). Han sies å ha blitt 962 år gammel, hvilket er den nest lengste levealderen som nevnes. Han overgås bare av sin sønnesønn Metusjalah.
Sjela

:*For den bibelske personen med lignende navn, se [[Sjelah]]*
**Sjela** (hebraisk:  – *Šēlâ*) er i Bibelen den tredje sønnen til Juda. Sjela ble ikke, som det var planlagt, gift med Tamar, som hadde vært gift med hans to eldre avdøde brødre. Ifølge 1. Krønikebok 4,21 ble han stamfar til en slekt som arbeidet med vevning og en som arbeidet som pottemakere hos kongen.

## Referanser
Eber

**Eber** (hebraisk: &nbsp;– *&#703;Ḗḇær*; gresk:  – *Éber*) var ifølge Første Mosebok en av forfedrene til Abraham. Eber var sønnen til Sjelah og etterkommer av Sem. Han regnes antagelig som stamfar til hebreerne. Han ble far til Peleg og Joktan.

## Referanser
Obed

**Obed** (hebraisk:  – *&#703;Ôḇēḏ*; gresk:  – *Iōbḗd*) er i Det gamle testamentet sønnen til Boas og Rut (Rut 4,21–22). Han ble far til Isai og Davids farfar. I Det nye testamentet er han en av Jesu forfedre og nevnes i stamtavlen som finnes i evangeliene.

Navnet Obed er beslektet med det arabiske *Abd*, med betydningen «tjener», «slave».

## Fotnote


## Referanser
Gjeterguttens sang

«**Gjeterguttens sang**» er en vise fra et skillingstrykk. Visedikteren Alf Prøysen fikk den inn til sin visespalte i «Magasinet for Alle» årgang 1955–1956. Der skriver han at visen er ukjent for ham, og at han aldri tidligere har sett den på trykk.

## Teksten

**1.**
Jeg vet et lite hus så langt, langt bort i skogen,
men veggen er så lav og grå og rutene så bitte små
og ingen jord for plogen.
Og haven er så arm og trenger intet gjerde,
der står kun gamle nypetjerr som aldri har det minste bær,
imellom steiner svære.

**2.**
'Men til det lille hus går kveldens tanker gjerne,
når jeg har bundet på sin bås Gullkrone, Brand og Fagergår
og Litago og Stjerne.
Og jeg har gått til sengs her i den mørke kroken,
da løfter mine tanker seg og bærer meg den lange vei
til huset bortom skogen.

**3.**
For i det lille hus der er jeg født og hjemme,
nu sover søskenflokken stor, nu hviler far, nu synger mor,
for veslegutten slemme.
De er så langt fra meg, jeg ene her i sengen
men jeg vil svelge tåren ned for en gang kommer høst og sne
og jager ku fra engen.

**4.**
Og da jeg ikke mere skal sove her i kroken,
nei da er all min lengting slutt for da skal liten gjetergutt
til hjemmet sitt bak skogen.


## Kilder
*De gamle visene 2 med Alf Prøysen, Forlaget For Alle, Oslo 1973
Göteborgs konstmuseum

**Göteborgs konstmuseum** er et kunstmuseum i Göteborg. Museet har en nordisk profil, men inneholder også verker av Rembrandt og Picasso m.fl. Museets samlinger inneholder verker fra 1400-tallet og frem til i dag. 

Museet ble opprettet i 1861 og har holdt til i nåværende bygning siden 1923.

## Eksterne lenker
*
Undløse kirke

**Undløse kirke** er en kirke som ligger i landsbyen Undløse utenfor Holbæk på Sjælland i Danmark. De opprinnelige delene av kirken stammer fra slutten av 1100-tallet. Kirken hørte til Hvide-slekten og var en del av Absalons jordbesittelser.

I middelalderen var kirken viet til Sankt Laurentius og var en mye besøkt valfartskirke med en hellig kilde i nærheten.

Av den romanske kampestenskirken som ble reist står kun skipets langmurer igjen. På begynnelsen av 1500-tallet ble det opprinnelige koret revet og kirken ble forlenget mot vest med et langhuskor. Samtidig ble det oppført sakristi mot nord, våpenhus og tårn. 

Både altertavlen og prekestolen er utført av næstvedmesteren Abel Schrøder d.y.. Altertavlen er fra 1644, prekestolen fra året før.  

Kirken har herskapsstoler og stolegavler fra slutten av 1500-tallet. På skipets sydvegg henger en Mariafigur fra et sengotisk sidealter.

Døpefonten er opprinnelig fra samme tid som kirken ble bygget, men det er kun kummen som er original. 

## Kalkmalerier
Kalkmalerierne i skibets hvelv er utført av Unionsmesteren. De er datert til 1400-25 og ble avdekket i 1918. Over hvelvene er det spor etter tidligere kalkmalerier. 

Kalkmaleriene er av høy kunstnerisk kvalitet. Farvene er nesten vekk; for å skåne bildene har man kun avrenset de hvite feltene. 

Maleriene viser scener fra Jesu barndomshistorie til hans lidelse og død.

Kalkmaleriet *Oppstandelsen* er tatt opp i den danske Kulturkanonen.

## Eksterne lenker
* 
* 
* Undløse kirke hos Nordenskirker 
* Kalkmalerier i danske kirker – Nationalmuseet
Det tekniske beregningsutvalget for inntektsoppgjørene

**Det tekniske beregningsutvalget for inntektsoppgjørene** (**TBU**), tidligere omtalt som Aukrust-utvalget, er et statlig utvalg som beregner pris- og lønnsnivå og lønnsvekst i forskjellige bransjer i Norge. Hensikten er at partene i lønnsoppgjør skal benytte samme tallgrunnlag i forhandlingene. Utvalget utgir årlig rapporter om lønnsstatistikk i Norge. Utvalget skal i tilknytning til inntektsoppgjørene legge fram det best mulige tallmessige bakgrunnsmateriale og presentere det i en slik form at uenighet partene imellom om økonomiske forhold så vidt mulig kan unngås. Utvalget ledes av Geir Axelsen og har 14 medlemmer fra arbeidsgiver- og arbeidstakerorganisasjoner, Arbeidsdepartementet og Statistisk sentralbyrå. 

Utvalget ble oppnevnt første gang i 1967 av Odd Aukrust, og han ledet dette til 1984. Aukrust utviklet økonomiske modeller basert på arbeidsmarkedsstatistikk som kunne beregne hvor stor lønnsveksten kunne være uten at det svekket eksportnæringenes konkurranseevne. «Aukrust analyserte historiske data om løns- og prisdanning, forma gjennom dei institusjonelle ordningane som prega norske inntektsoppgjer, og fann ein underliggjande hovudkurs for løns- og prisvekst som over tid skapte det han meinte var relativt rasjonelle avvegingar mellom rettferdig fordeling og konkurranseevne, ei slags tariffsystemet si usynlege hand.»

Øystein Olsen var leder til desember 2010. deretter  Ådne Cappelen.

## Referanser


## Litteratur
* Lars Fredrik Øksendal og Eivind Thomassen *Modellbyggere. Det tekniske beregningsutvalget for inntektsoppgjørene 1967–2017* Pax, 2017 ISBN 9788253040080

## Eksterne lenker
* Regjeringen.no Rapporter fra beregningsutvalget
Jonas Jonson

**Jonas Jonson** (født 29. mars 1939) er en svensk biskop emeritus, doktor i teologi, salmedikter og tidligere dosent i missiologi ved Universitetet i Uppsala Jonson var biskop i Strängnäs stift fra 1989 til 2005. Hans etterfølger fra 25. september 2005 ble Hans-Erik Nordin.

Som salmedikter er Jonson i Sverige representert i *[[1986 års psalmbok]]* og *[[Verbums psalmbokstillägg 2003]]* med originalteksten til seks salmer. I den norske *[[Salmer 1997]]* er han representert med en originalsalme og en han har oversatt, og i *[[Norsk salmebok 2013]]* med to egne salmer og en oversettelse.

## Salmer
* «Brödet är ett, brutet för alla», først skrevet med tittele «Vi reser ett tecken»
* «En dag skall Herrens skapardrömmar»
* «Guds kärlek färdas här»
* «Halleluja! Ditt lov vi sjunger» (Norsk: «Halleluja, du er vår lovsang»)
* «I Guds tystnad får jag vara»
* «Innan natten kommer»

## Referanser


## Eksterne lenker
* Forfatterbiografi hos svenske Verbum
Li Jingquan

**Li Jingquan** (født 19. september 1908 i Lichuan i prfekturet Fuzhou i provinsen Jiangxi i Kina, død 24. april 1989 i Beijing) var en kommunistisk hakkakinesisk politiker. 

## Liv og virke
### Bakgrunn
Li Jingquan  var hakkakineser av bondeslekt, familien var landeiere. Han begynte å studere marxistist teori i ungdomsårene. Han studerte ved Guomindangs bondeinstitutt i Guangzhou da det ble ledet av Mao Zedong. 

### Kommunist og revolusjonær
Han ble med i den kommunistiske ungdomsliga i 1927, og ble fullt medlem av det kinesiske kommunistiske parti i 1930. 

I 1931 ble han med i Den røde armé i Jiangxi, som ble ledet av Zhu De. Han deltok i «den lange marsjen» og samarbeidet tett med He Long. Under den kinesiske borgerkrig virket han først og fremst i Shaanxi og Indre Mongolia. I 1941 giftet han seg med Xiao Li, og de fikk fem sønner og to døtre.

### Politiker
I 1949 deltok han i erobringen av Sichuan-provinsen, og han ble senere en viktig politiker i provinsen.

Etter at Tibet ble inkorporert med Folkerepublikken Kina i 1950 var Li fiendtlig innstilt til den offisielle politikken i Tibet, som lot den gamle tibetanske regjeringen fortsette som lokal myndighet. Blant annet nektet han å møte Dalai Lama da han reiste gjennom Sichuan i 1954, noe som ble oppfattet som en krenkelse ikke bare av tibetanere, men også av kinesiske kommunister.

I 1956 begynte Li Jingquan, som da var partisekreterær i Sichuan, å gjennomføre kollektivisering av jordbruket i provinsen, noe som førte til opprør blant den tibetanske befolkningen. Opprøret førte til uroligheter i det sentrale Tibet, der det tibetanske opprøret brøt ut tre år etter. Under «det store spranget» skal Lis politikk ha bidratt til at antallet dødsoffer for hungersnøden årene 1959–1962 ble særlig høyt i Sichuan.

Under kulturrevolusjonen ble Li Jingquan utsatt for forfølgelse og ble fratatt alle sine offisielle poster i 1967, men i 1973 fikk han tilbake alle sine partiposisjoner. Han fortsatte å være en viktig nasjonal politiker fram til sin død.

## Referanser


## Litteratur
* Donald W. Klein; Anne B. Clark: *Biographic Dictionary of Chinese Communism 1921-1965*, Cambridge, Mass. 1971, Harvard East Asian Series, 0073-0491 ; 57 (engelsk). ISBN 0-674-07410-6. . 

## Eksterne lenker
* Biografi fra China Vitae 
* Kort biografi fra Stefan Landsbergers side om kinesisk propaganda.
For første gang

«**For første gang**» er tittelen på et skillingstrykk Alf Prøysen samlet inn til sin visespalte i «Magasinet for alle» i 1956. Melodien denne skillingsvisen synges på skal være «Farvel du hus hvor min fader bor».

## Teksten

**1.**Jeg var en pike på femten år
med øyne blå og med blonde hår,
og jeg var smukk og om livet smal
da tok min moder meg med på ball for første gang.

**2.**En lille løytnant på ballet var,
et ridderkors han på brystet bar,
han talte til meg om kjærlighet
beskjedent slo jeg mitt øye ned, for første gang.

**3.**Og da vi salen til sist forlot
farvel han sagde, øm og god,
av elskovsfryd var jeg syk og matt
mitt hjertes fred hadde meg forlatt, for første gang.

**4.**Og snart han gjorde hos oss visitt,
han talte vennlig og ømt og fritt,
om livets gleder og Hymens bånd
og henrykt trykkede han min hånd, for første gang.

**5.**En dag mens moder i kjøkkenet sto
da vokste rett hans begeistrings mot
han ba så bønnlig og ganske tyst
jeg ga min løytnant et kjærlig kyss for første gang.

**6.**Han kom så ofte og var så glad,
om stevnemøte til sist han bad,
hva dyd og plikter meg foreskrev
jeg glemte alt og forført jeg ble for første gang.

**7.**I speglet så jeg med sorg i sinn
at uskyldsren forlot mitt kinn
og aldri mer jeg min elsker så
og snart et barn ved mitt hjerte lå, for første gang.

**8.**Tag jer i vare I piker små
at ei som meg det skal eder gå,
og hvis en herre til eder kom
så nekt ham straks hva han beder om for første gang.


## Kilder
*De gamle visene 2 med Alf Prøysen, Forlaget For Alle, Oslo 1973
Anna Jacobsen

**Anna Johanna Jacobsen** (sørsamisk **Jaahkenelkien Aanna**; født *Kappfjell* 30. oktober 1924, død 2. april 2004) var en forkjemper for sørsamisk språk og kultur. 

Hun ble født inn i en sørsamisk familie som drev med reindrift, og faren hennes var en av foregangsmennene innen samisk organisering. Hjemme hos henne snakket man sørsamisk, og hun lærte ikke norsk før hun begynte på sameskolen i Havika utenfor Namsos på slutten av 1930-tallet. Interessen for det sørsamiske språket ble vekket på skolen. Da hun i godt voksen alder tok artium, hadde hun sørsamisk som sidemål i stedet for nynorsk. Hun gikk videre og studerte nordsamisk, tysk og sørsamisk på universitetsnivå, og ble den første som tok en eksamen på sørsamisk.

På hjemplassen, Majavatn, arrangerte hun såkalte «språkreir» for oppvoksende samer. På disse var det kun lov å snakke samisk. Hun underviste også i samisk på flere skoler. På 70-tallet var hun aktiv for å bevare sameskolen i Hattfjelldal, og hun var også talskvinne for en aksjon for å opprette et samisk kultursenter i bygden. I dag er dette kjent som Sijti Jarnge. Hun var også aktiv i arbeidet for å starte et sørsamisk teater.

Jacobsen var språkkonsulent for Samisk Utdanningsråd fra 1987 til 1991, og jobbet aktivt med å utgi ordbøker. Hun startet også sitt eget forlag hvor hun gav ut flere tekster. I flere år hadde hun og ansvar for innslag på sørsamisk på NRK. Barneboka *Åvla* (2013) er basert på eventyr hun fortalte i NRK Sápmi. Intervju og andre lydopptak med henne er publisert av Arkivverket.

Sammen med Bierna Bientie oversatte hun Markusevangeliet til sørsamisk. Dette ble utgitt av Bibelselskapet i 1993 under tittelen *Jupmelen rijhke lea gietskesne* (*Guds rike er nær*).

I *[[Salmer 1997]]* er det fire tekster hun har oversatt til sørsamisk, og i *[[Norsk salmebok 2013]]* har hun med fire oversettelser og en egenskrevet tekst.

## Utmerkelser
For arbeidet sitt for sørsamisk språk og kultur fikk hun flere priser
* Kongens fortjenstmedalje i sølv 
* Nordland fylkes kulturpris
* Hattfjelldal kommunes kulturpris
* Æreslektor ved Høgskolen i Nesna

## Referanser
Donald Sewell Lopez jr.

**Donald Sewell Lopez jr.** (født 1952 i Washington, D.C. i USA) er en amerikansk tibetolog.

Han er professor for buddhistiske og tibetanske studier ved University of Michigan. I 1982 tok han doktorgraden ved University of Virginia. Hans fagområder er indisk og tibetansk buddhisme, Tibets historie og tibetansk språk.

## Verker
* *Buddhism and Science: A Guide for the Perplexed*. University of Chicago Press, Chicago 2008, ISBN 9780226493121
* *Religions of Tibet in Practice*. Princeton University Press, Princeton 2007, ISBN 9780691129723
* *The Madman's Middle Way: Reflections on Reality of the Tibetan Monk Gendun Chopel*. University of Chicago Press, Chicago 2006, ISBN 9780226493176
* *The Story of Buddhism: A Concise Guide to Its History & Teachings*. Harper San Francisco, 2005, ISBN 9780060099275 
* *Religions of India in Practice*. Princeton University Press, Princeton 1995, ISBN 9780691043241

## Referanser


## Eksterne lenker
* University of Michigan: Donald Lopez
Jeffrey Hopkins

**Jeffrey Hopkins** (født 30. september 1940 i Barrington i Rhode Island i USA, død 1. juli 2024 i Vancouver i Canada) var en amerikansk tibetolog.

Hopkins var professor for tibetiske og buddhistiske studier ved University of Virginia, der han underviste fra 1973. Han har i mer 25 bøker beskjeftiget seg med tibetansk buddhisme. I 1983 kom det innflytelsesrike verket *Meditation on Emptiness*, som la grunnlaget for Gelug-skolen.

Fra 1979 til 1989 var han sjefsoversetter til engelsk for Dalai Lama. Dessuten hadde han sterk innflytelse på *[[International Tibet Independence Movement]]* (ITIM).

## Referanser
Amminadab

**Amminadab** var ifølge Det gamle testamentet sønn av Ram og far til Naksjon, og også til Elisjeba, som var gift med Aron. Amminadab er en forfader til David og dermed også til Jesus. Han blir omtalt i Matteusevangeliet 1:4 og Lukasevangeliet 3:33.

## Referanser
John DiMaggio

**John DiMaggio** (født 4. september 1968 i North Plainfield, New Jersey, USA) er en amerikansk skuespiller og stemmeskuespiller. Noen av hans mange, engelskspråklige roller er som «Hannibal McFist» i Danny Cunningham - skolens Ninja, Bender i *[[Futurama]]*, doktor Drakken i *[[Kim Possible]]*, Jake i *[[Eventyrtid]]* og Zøg i ''Disenchantment''.

## Eksterne lenker
*
Hannelore Kraft

**Hannelore Kraft** (født 12. juni 1961 i Mülheim an der Ruhr i Nordrhein-Westfalen som Hannelore Külzhammer) er en tysk politiker for SPD.

Fra 2007 er hun leder av SPD Nordrhein-Westfalen, fra 2009 en av fire stedfortredende nestledere i partiet og fra juli 2010 ministerpresident(*Ministerpräsidentin*) i Nordrhein-Westfalen. Kraft var fra 1. november 2010 til 31. oktober 2011 president i det tyske forbundsrådet. Kraft var den første kvinne i dette embetet noensinne.

Embetet som forbundsrådspresident regnes som nummer fire i den tyske statsrettslige rangorden, etter presidenten, presidenten i forbundsdagen og kansleren.

## Utdannelse
Etter gymnaset (abitur) i 1980 utdannet Hannelore Kraft seg til bankfunksjonær. Hun er diplomøkonom fra universitetet i Duisburg og har dessuten studert ved King’s College London.

## Privatliv
Hannelore Kraft gift og har en sønn. Etter å ha gått ut av den romersk-katolske kirke meldte hun seg senere inn i den evangeliske kirke. 

## Referanser


## Eksterne lenker
* 
*
Bøen skule

**Bøen skule** er en tidligere barneskole på Rjukan i Tinn kommune. Den ble bygd i 1922, pusset opp innvendig i 1987-88, og bygd ut i 2000. Skolen ble lag tned i 2010 og elevene overført til Atrå barne- og ungdomsskule. 

Bygningsmassen ble rehabilitert i 2008 og huser i dag kontorer og Bøen barnehage.

## Referanser


## Eksterne lenker
* Tinn kommune – ''Skolene'' 
* Bilde av skolen (1981)
David Snellgrove

**David Llewellyn Snellgrove** (født 1920 i Portsmouth i Storbritannia, død 25. mars 2016 i Berkhamsted) var en britisk tibetolog. Hen ble kjent for sine arbeider om tibetansk buddhisme og for tallrike reiseskildringer. Snellgrove var professor for tibetansk språk ved School of Oriental and African Studies (SOAS) ved University of London til han i 1982 gikk i pensjon.

## Noen verker
* med Hugh E. Richardson: *A Cultural History of Tibet*. Weidenfeld and Nicolson, London 1968
* *Himalayan pilgrimage – A Study of Tibetan Religion by a Traveller through Western Nepal*. Cassirer, Oxford 1961

## Referanser


## Eksterne lenker
* David Snellgrove interviewed by Sara Shneiderman
Liste over norske statlige styrer, råd og utvalg

**Liste over norske statlige styrer, råd, utvalg og kommisjoner**

I 2018 var det om lag 260 ikke-tidsbegrensede eller permanente statlige organisasjoner. Per 1. mars 2022 var det om lag 390 statlige styrer, råd og utvalg oppført i regjeringens oversikt.

## Referanser


## Eksterne lenker
* SRU: Statlige styrer, råd og utvalg 
* Oslo Høyre *[http://oslo.hoyre.no/artikler/2006/6/se_hva_staten_bruker_skattepengene_dine_pa Se hva staten bruker skattepengene dine på]* Satirisk artikkel fra 2006
De forente arabiske emiraters kvinnelandslag i fotball

**De forente arabiske emiraters kvinnelandslag i fotball** representerer De forente arabiske emirater i fotball. 

De forente arabiske emirater ble skapt i foranledningen til at De forente arabiske emirater skulle arrangere Vestasiamesterskapet i 2010. Laget har derfor ikke vært med i kvalifiseringer til VM eller OL tidligere.

De forente arabiske emirater overrasket de fleste ikke bare ved å vinne sin gruppe, mot Palestina og svake Kuwait, men også ved å vinne semifinalen mot Bahrain og finalen mot storfavoritt Jordan. De forente arabiske emirater vant dermed vestasiamesterskapet. FIFAs godkjennelse av vestasiamesterskapet er uklart, men uansett har De forente arabiske emirater bare tre kamper mot godkjent motstand – Palestina, Bahrain og Jordan. Dermed er ikke De forente arabiske emirater per oktober 2010 godkjent av FIFA som et fullverdig lag på kvinnesiden.
Couprie

**Couprie** er et konjakkhus. De har egne vinmarker i *Grande Champagne*, i kommunen Ambleville. og vingården deres heter «Maison Couprie». De lagrer konjakken sin på eikefat fra Lomousin, og produserer også Pineau des Charentes og annet brennevin. 

## Historie
Huset ble etablert i 1730, da *Pierre Couprie* plantet de første vinstokkene. Vinhuset drives i dag av syvende generasjon Couprie; Laurent Couprie styrer i dag huset. 

## Utvalg
;Konjakk:
* Selection du Domaine
* V.S.O.P.
* Napoléon
* XO Très vieille Réserve – vant bronse ved «Saveurs de Poitou Charentes» i 2004
* XO Carafe Elégance – karaffel i gaveeske, vant bronse ved «Saveurs de Poitou Charentes» i 2004
* Hors d'Age – 90% ugni blanc og 10% folle blanche, 41%, den eldste andelen ble desillert i 1936, og ingen av andelene er yngre enn 40 år gammel

;Pineaux des Charentes:
* Saveur de d'Or
* Pineau des Charentes rosé 
* Pineau des Charentes blanc 
* Pineau des Charentes Extra Vieux

;Annet:
* Liqueurs de Framboise au Cognac
**Almond Liqueur with Cognac
**Coffee Liqueur with Cognac
**Pear Liqueur with Cognac
**Orange Liqueur with Cognac
**Apricot Liqueur with Cognac
**Raspberry Liqueur with Cognac
*Fleur de Vigne – en blank eau de vie (druebrennevin)

## Eksterne lenker
* 
* Le-cognac.com – ''Couprie''
Hakkloa

**Hakkloa** er et av de større vannene i Nordmarka ved Oslo. Det er også det nest dypeste, med største dybde 56 meter. Vannet inngår i Nordmarksvassdraget, og får tilførsel gjennom en kort elv fra Sandungen midt på vestsiden av vannet. Avløpet er i sydenden gjennom Hakkloelva til Bjørnsjøen.
Vannet er noe næringsfattig, og det er da også mindre fisk, men det er ørret, røye, sik og abbor i vannet.
## Etymologi
Skogfinnene har etterlatt seg mange finske stedsnavn. Hakkloa i Nordmarka og Hakkloelva er eksempler.
## Se også
* Liste over innsjøer i Oslo

## Referanser




## Eksterne lenker
* Dybdekart, Norges vassdrags- og energidirektorat
Salgstrofeer i musikkbransjen i Norge i 2008

Oversikt over musikkalbum og singler som solgte til platina eller gull i Norge i 2008.

## Album som solgte til platina

## Album som solgte til gull

## Singler som solgte til gull eller platina

## Kilder
* Oversikt fra IFPI
Adam Hicks

**Adam Hicks** (født 28. november 1992 i Las Vegas) er en amerikansk skuespiller.

## Referanser


## Eksterne lenker
* 
*
FarmVille

***FarmVille*** er et sanntidsspill hvor man driver med gårdsimulasjon, utvikla av Zynga, tilgjengelig som applikasjon på det sosiale nettstedet Facebook og som en applikasjon for Apples iPhone og for Android. I spillet styrer Facebook-medlemmer en virtuell gård ved å plante, dyrke og høste avlinger, samt holde buskap.

FarmVille startet opprinnelig som en klone av Facebook-spillet Farm Town i juni 2009, og har siden det blitt Facebooks mest brukte applikasjon, med 59,7&nbsp;millioner aktive brukere og 24,6&nbsp;millioner «tilhengere» per oktober 2010. Det totale antallet FarmVille-brukere er over 10 % av alle Facebooks brukere. Til tross for dette anser likevel Zynga FarmVille for å være i betastadiet, og at alle spillerne anses som spilltestere. Under Apple Worldwide Developers Conference 7. juni 2010 kunngjorde Zyngas direktør at de var i ferd med å lage en versjon av FarmVille for iOS-plattformen som ikke har Flash. Applikasjonen ble utgitt 23. juni 2010 for iPhone, iPod Touch og iPad.

## Handling
Spilleren begynner med en tom gård og noen Farm Coins, spillets viktigste valuta. Spilleren har også mulighet til å tjene opp «erfaringspoeng» for å gjennomføre visse handlinger i spillet. Etter hvert som spilleren kan oppnå flere gjenstander, og utvikler seg gjennom en rekke nivåer, blir avlinger og forskjellige dyr tilgjengelige via et «marked» hvor produkter kan kjøpes ved hjelp av enten Farm Coins eller Farm Cash.

Farm Cash kan også tjenes opp ved å løse en rekke forskjellige tilbud, eller kan kjøpes for ekte penger. Den viktigste måten en spiller kan tjene Farm Coins på, en annen valuta fra spillet, er blant annet ved å høste inn avlinger ved gården. En spiller kan også kjøpe eller få tak i trær eller busker, for eksempel kirsebærtrær eller kyllinger.

## Referanser




## Eksterne lenker
*
Holocaust-teologi

**Holocaust-teologi** er et begrep som dekker en rekke teologiske og filosofiske debatter og refleksjoner og beslektet litteratur, først og fremst innen jødedommen. Begrepet er et forsøk på å begripe flere motsetningsfylte syn på Guds rolle i universet og den menneskelige verden sett i lys av holocaust da rundt 11 millioner mennesker, blant dem 6 millioner jøder, ble ofre for nazistisk folkemord. Teologien om holocaust refereres også til som «Theologie nach Auschwitz» (tysk for «Teologi etter Auschwitz» eller «Post-Auschwitz Teologi»), på grunn av den vanlige praksis med å bruke navnet «Auschwitz» for å referere til holocaust som sådan.

Jødedom, kristendom og islam har tradisjonelt lært at Gud er allmektig, allvitende og fullstendig godhet. Disse påstandene kan synes å være i skurrende konflikt med det faktum at det finnes mye ondskap i verden. Kanskje det vanskeligste spørsmålet monoteister møter er hvordan man kan forene dette synet på Gud med det ondes eksistens. Det er dette problemet som er beskrevet i *[[Jobs bok]]* i *[[Bibelen]]*.

Innenfor alle monoteistiske troer har mange svar blitt foreslått (Teodicéproblemet). Imidlertid, i lys av den uhyrlige ondskap som kan sees i holocaust, har klassiske syn på disse emnene blitt undersøkt på nytt. Et vanlig spørsmål er: «Hvordan kan mennesker fortsatt ha noen form for tro etter holocaust?»

## Se også
* Det ondes problem

## Eksterne lenker
* Nettsted for holocaust-teologi, «Verker av betydningsfulle jødiske teologer» (engelsk)
Antalyaspor

**Antalyaspor** er en profesjonell fotballklubb med tilholdssted i byen Antalya. Klubbens farger er rødt og hvitt. Klubben spiller sine hjemmekamper på Mardan stadion.

Klubben har vunnet 2.Lig (2. divisjon) to ganger, i 1982 og 1986. De havna på andreplass i den tyrikiske cupen i 2000. 

## Spillerstall
Oppdatert 6. mai 2022.

### Utlånte spillere

## Referanser


## Eksterne lenker
*
Sandsøya

**Sandsøya** kan vise til:

*Sandsøya (Harstad) – ei øy i Harstad kommune i Troms (før 1. januar 2013 Bjarkøy kommune)
*Sandsøya (Sande) – ei øy i Sande kommune i Møre og Romsdal
Billy West (stemmeskuespiller)

**William Richard «Billy» West** (født 16. april 1952 i Detroit i Michigan) er en amerikansk stemmeskuespiller som har arbeidet med å dubbe animasjons- og tegnefilmer. 

West er særlig kjent for å spille stemmen til Philip J. Fry  i *[[Futurama]]*.

## Eksterne lenker

* 
* 
* 
* Interju med Billy West på CNBC (Youtube)
Iraq Campaign Medal

**Iraq Campaign Medal** er en militær utmerkelse som utdeles av United States armed forces. Utmerkelsen blei oppretta ved Executive Order 13363 av president George W. Bush den 28. mai 2004. Medaljen blei utforma av U.S. Army Institute of Heraldry.

Iraq Campaign Medal var klar for utdeling i juni 2005. Utmerkelsen blir gitt til et hvert medlem av det amerikanske forsvaret som har tjenestegjort innenfor de irakiske grensene (eller landets territorialfarvann) sammenhengende i minst 30 dager, eller usammenhengende i minst 60 dager. Medaljen utdeles til soldater og offiserer som har tjenestegjort i Irak etter 19. mars 2003. Personell som har deltatt i strid mot en fiendtlig styrke eller personell som har blitt skada i kamp eller skada som følge av et terroristangrep innad i Irak, kan motta medaljen uansett hvor mange dager vedkommende har tilbragt i landet. Medaljen blir også tildelt posthumt til enhver stridende som dør i tjenesten i Irak; dette gjelder også dem som dør utenfor strid, slik som i ei ulykke eller av en skade.

Iraq Campaign Medal kan bli tildelt med pilespiss. Medaljen kan bli tildelt med Fleet Marine Force Combat Operation Insignia for soldater og offiserer i Marine Corps. Det tildeles også stjerner for deltagelse i enkelte kamphandlinger.

Denne utmerkelsen erstatter *[[Global War on Terrorism Expeditionary Medal]]* for tjeneste i Irak og personell som tidligere har fått GWOTEM for tjeneste i Irak kan velge å bytte medaljen inn i den nye Iraq Campaign Medal. Begge medaljene kan ikke tildeles for den samme tjenesteperioden i Irak og enhver nåværende tjeneste i Irak vil bare bli belønna med Iraq Campaign Medal.

## Eksterne lenker
* Iraq Campaign Medal, Institute of Heraldry
Agderposten

***Agderposten*** er en norsk dagsavis som blir utgitt i Arendal i Agder med hovedlokale i Kirkegaten. 

## Historie
Den ble grunnlagt av lærer Jens Svendsen den 31. juli 1874, og utgitt første gang 1. juli samme år. Svendsen var avisens første redaktør. Han startet avisa for å gi de vanlige leserne også utenfor byen et talerør og debattorgan. Dette i motsetning til Vestlandske Tidende som først og fremst var byborgernes avis. 

Avisa var en Venstre-avis fram til partisplittelsen i 1972, da den en tid fulgte Det Nye Folkepartiet.

Agderposten AS hadde lenge lokal eier i Arendal, men inngår nå i et konsern med totalt 78 selskaper. Morselskap er Polaris Media Sør AS. 

Agderposten flyttet fra Østregate til Kirkegaten 1-3 i mai 2025.

## Redaktører
* Jens Svendsen (1874–1919)
* Jens Vevstad (1919–1928)
* Magne Torsvik (1928–1936)
* Robert Knudsen (1936–1945)
* Sigurd Svendsen (1945–1946)
* Einar Gauslaa (1946–1978)
* Thor Bjørn Seland (1978–1996)
* Stein Gauslaa (1996–2009)
* Eivind Ljøstad (2009–2010)
* Morten Rød (2010–2016)
* Øyvind Klausen (2016–2020)
* Katrine Lia (2021–)

## Opplag
Bekreftede netto opplagstall fra Mediebedriftenes Landsforening: 

## Bilder

Fil:Agderposten trykkeri.jpg|Agderpostens trykkeri på Stoa 
Fil:Agderposten Arendal sentrum.jpg|Agderpostens bygning i Østregate, Arendal sentrum 
Fil:Agderposten 1. juli 1874- framside.JPG|Agderpostens forside 1. juli 1874


## Referanser




## Eksterne lenker
* 
*
Malmøya og Malmøykalven naturreservat

**Malmøya og Malmøykalven naturreservat** ble opprettet 27. juni 2008 som en utvidelse og sammenslåing av de tidligere Malmøya dyrefredningsområde, Malmøykalven naturminne og Malmøyskjær naturminne, alle opprettet første gang 2. november 1979.

## Eksterne lenker
* Direktoratet for naturforvaltning, faktaark
Sandsøya (Sande)

**Sandsøya** er ei øy i Sande kommune i Møre og Romsdal. Den ligger vest for Gurskøya ved utløpet til Sandsfjorden og har eit areal på 11,38 km². Det høgaste punktet på øya er Rinden (369 moh). Sandsøya er det mest populære turistmålet i kommunen. Hvert år arrangerer Sandsøy Idrettslag sjutoppsturen, som er et løp med både konkurranse- og mosjonsklasse. 

Øya har veiforbindelse via Fv6 sørover til Voksa og ferjeforbindelse derfra til Åram på fastlandet i sør, kommunesenteret Larsnes på Gurskøya i øst og den lille øya Kvamsøya i sør.

Innbyggertallet er 181 pr 01.01.2022.  Voksa har 26 innbyggere (2022).

## Historie
Sandsøya var tidligere delt i to kretser, Nøre Sandsøy og Søre Sandsøy. Det var også skole på begge sider av øya.

Sandsøya har navn etter gårdsnavnet Sande som har vært hovedgården på øya i lang tid. Et tidligere navn for øya er Dollsøy, som er oppkalt etter fjellnavnet Dollsteinen.

På øya står Sande Kirke, som har stått siden 1880. Der har vært kirke på Sandsøy siden midten av middelalderen.

Flere steder på øya er det rester etter liv og bosted fra tidligere tider.

## Referanser
Kvamsøy

**Kvamsøy** eller **Kvamsøya** kan vise til flere steder:
* Kvamsøy (Sogndal) i Sogndal kommune i Sogn og Fjordane
* Kvamsøy (Kvam) i Kvam kommune i Hordaland
* Kvamsøya (Masfjorden) i Masfjorden kommune i Hordaland
* Kvamsøya (Sande) i Sande kommune i Møre og Romsdal
I tillegg er lignende navn brukt om gårdsbruk, jorder og andre topografiske detaljer samt i navn på byggverk på nevnte øyer.
Salgstrofeer i musikkbransjen i Norge i 2009

Oversikt over musikkalbum og singler som solgte til platina eller gull i Norge i 2009.

## Album som solgte til platina

## Album som solgte til gull

## Singler som solgte til gull eller platina

## Kilder
* Oversikt fra IFPI
Guatemalas departementer

**Guatemalas departementer** Guatemala er inndelt i 22 enheter (departamentos). Departementene er inndelt i 332 kommuner (municipios).  

## Se også
* ISO 3166-2:GT, ISO 3166-2-kode for Guatemala.

## Referanser


## Eksterne lenker
* statoid side
Bob Kane

**Bob Kane** (**Robert Kahn**) (født 24. oktober 1915 i New York City, New York, død 3. november 1998 i Los Angeles, California) var en amerikansk tegneserietegner. Sammen med manusforfatteren Bill Finger skapte Kane superhelten *[[Batman]]* i 1939.

## Referanser


## Eksterne lenker
* 
* 
* 
*
Argja Bóltfelag

**Argja Bóltfelag**, ofte forkortet som **AB**, er en færøysk fotballklubb som holder til på tettstedet Argir på Færøyene. Klubben ble grunnlagt den 15. august 1973 og lagets draktfarger er burgunder med lyseblå ermer samt hvite sokker og shorts, mens bortedraktene er helblå. Argja Bóltfelag spiller for øyeblikket i den øverste divisjonen Effodeildin, og spiller sine hjemmekamper på Argir stadion. Nåværende trener er Oddbjørn Joensen.

Klubben har per dags dato ikke vunnet det færøyske seriemesterskapet, men i 2006 endte klubben på førsteplass i 1. deild, som er Færøyenes nest øverste nivå.

## Meritter
***1. deild (1):**
**2006

## Kjente spillere med en fortid i klubben
*  Allan Mørkøre

## Eksterne lenker
* Klubbens offisielle nettsider
YS’ likestillingspris

**YS’ likestillingspris** er en pris som ble innstiftet av Yrkysorganisasjonenes Sentralforbund (YS) i 1988. Fra 2006 deles prisen ut som en påskjønnelse til personer eller organisasjoner som arbeider for å motvirke diskriminering på grunnlag av kjønn, alder, etnisitet, funksjonsevne, seksuell orientering og andre diskrimineringsgrunnlag. 

Frem til 2006 handlet prisen kun om likestilling mellom kjønnene. Fra 2005 er statuttene for prisen slik:

* Formålet med prisen er å stimulere til økt innsats i arbeidet for å fremme likestilling og like muligheter for alle.
* Med likestilling mener vi alle tiltak som virker til å rette opp skjevheter når det gjelder muligheter til samfunnsdeltakelse, utdanning, arbeid og faglig utvikling.
* Prisen kan gis til enkeltpersoner, grupper, organisasjoner samt private eller offentlige virksomheter, og både innen- og utenlands.
* Prismottaker må ha gjort en fortjenestefull innsats innenfor ett eller flere av disse områdene. Det forutsettes at prismottaker har en helhetlig tilnærming til likestilling.

Prismottageren får et bilde laget spesielt for YS av kunstneren Gro Hege Bergan.

## Prismottagere
* 1988: Professor Berit Ås
* 1989: Norges kvinnelandslag i fotball
* 1990: Folkemusikeren Annbjørg Lien
* 1991: Forsker Else Skjønsberg
* 1993: Bjørnar Sellevold, næringssjef i Andøy kommune
* 1994: «Kvinnebanken» Nettverkskreditt i Lofoten
* 1995: Biskop Rosemarie Köhn
* 1996: Fatma Bhanji Jynge, prosjektdirektør i Forsvarets relokalisering Gardermoen
* 1997: Maria Anna Knothe, stifter og daglig leder av Center for the Advancement of Women i Warszawa
* 1998: Brit Fougner, tidligere kontorsjef i Likestillingsrådet
* 1999: Fakhra Salimi, leder for MiRA-senteret
* 2000: Mette Janson, journalist i NRK
* 2001: Kadra Yusuf, aktivist i kampen mot kjønnslemlestelse
* 2002: Oslo kommune (som likestillingsbevisst arbeidsgiver)
* 2003: Eva Joly, spesialråd i Justisdepartementet
* 2004: Ingvill Merete Stedøy, faglig leder for Nasjonalt senter for matematikk i opplæringen
* 2005: Bjarne Hope, skattedirektør
* 2006: Agenda X, senter for ungdom med etnisk minoritetsbakgrunn
* 2007: Liv Jessen, leder for Pro Sentret
* 2008: Ansgar Gabrielsen, tidl. statsråd
* 2009: Margreth Olin, filmskaper og forfatter
* 2010: Anette Sagen, skihopper
* 2010: Marion Arntzen og Harald Sundby, Stensveen Ressurssenter
* 2011: Amal Aden, aktivist og forfatter
* 2012: Lars Rovik Ødegård, tidligere generalsekretær i Norges Handikapforbund
* 2013: Helga Aune, jurist med doktorgrad om likestilling
* 2014: Den georgiske fagorganisasjonen Georgian Trade Union Confederation (GTUC)  og dens kvinnekomité
* 2015: Elisabeth Grieg, skipsreder og samfunnsdebattant
* 2016: DNB (som likestillingsbevisst arbeidsgiver)
* 2017: Bård Stensli, politioverbetjent og LHBT-ildsjel
* 2018: Prosjekt Likestilt arbeidsliv v/prosjektteamet Helle Ingeborg Mellingen, Merethe Anette Ryen, Ingrid Michalsen og Bent Sigmund Olsen
* 2019: Norges Handikapforbunds Ungdom
* 2020: Norske Kvinners Sanitetsforening (NKS)
* 2021: Big Enough Global
* 2022: Lise Klaveness, president i Norges Fotballforbund

## Referanser
Søren Jonæsøn

**Søren Jonæsøn** (født 14. april 1656, død 27. mai 1717) var en dansk prest og salmedikter, Jonæsøn gikk ut med toppkarakter fra Universitetet i København i 1678. Han var deretter på danningsreise og jobbet som hovmester, før han i 1691 ble sokneprest i Roskilde Domkirke, og med denne stillingen også prost i Sømme herred. Året etter fikk han en magistergrad, og fikk samme rang som sogneprestene i hovedstaden.

## Litterær produksjon
Jonæsøns første utgivelse var diktet «Den Prophete Jonas udi Danske Vers» som ble utgitt i 1680. Det er mulig han skrev flere dikt, men disse har i så fall gått tapt. I 1684 gav han ut en kort biografi om vennen Rasmus Vinding.

Det er for salmearbeidet sitt Jonæsøn blir husket i dag. På slutten av 1600-tallet skulle man gi ut en ny salmebok i Danmark. Thomas Kingo hadde først levert utkastet *Vinterparten* i 1689, men dette ble forkastet. Jonæsøn fikk i 1691 i oppdrag å utarbeide et forslag, og dette leverte han i 1693. Forslaget bestod av et utvalg danske salmer som enten ble videreført som de var, eller bearbeidet av ham, og tyske salmer som Jonæsøn oversatte og bearbeidet. Han arbeidet fram et forslag med 266 salmer, hvori han ikke hadde med en eneste salme av Kingo. Forslaget ble sannsynligvis levert til sensur, uten at noe mer skjedde med det. Da en ny salmebok, *Den Forordnede Ny Kirkepsalmebog*, til slutt ble utgitt i 1699, var bare ni salmer fra Jonæsøns arbeid med. Av disse var sju fremdeles med i den siste danske salmeboken som ble utgitt i 2003. I *[[Norsk Salmebok (1985)|Norsk Salmebok]]* er han representert med to oversettelser han har gjort og i *[[Norsk salmebok 2013]]* med en.

## Referanser


## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 49

## Eksterne lenker
* Biografi i Den Danske Salmebog Online
Jes Jørgen Jessen

**Jes Jørgen Jessen** (født rundt 1695, død rundt 1750) var en dansk byskriver og organist. Han jobbet i Korsør og Ærøskøbing. Jessen antas å være den anonyme oversetteren til dansk av salmen "Lovsyng vår Herre, den mektige konge med ære" i *[[Norsk Salmebok (1985)|Norsk Salmebok]]* og *[[Norsk salmebok 2013]]*. Salmen forekommer første gang på dansk i Pontoppidans salmebok, 1740.

## Litteratur
*Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 63-64
FC Suðuroy

**Football Club Suðuroy** er en færøysk fotballklubb som holder til på tettstedet Vágur på Færøyene. Klubben ble grunnlagt den 1. januar 2010 og består av de tidligere klubbene VB Vágur (grunnlagt i 1905) og SÍ Sumba (grunnlagt i 1949), som sammen dannet VB/Sumba i 2005. Lagets draktfarger er mørkeblå, mens bortedraktene er helhvite. FC Suðuroy spiller i 2015 igen i den øverste divisjonen Effodeildin etter to sesonger i 1. deild. Klubben spiller sine hjemmekamper på Vesturi á Eiðinum stadion. Nåværende trener er Jón Pauli Olsen.

VB/Sumba spilte i den nest øverste divisjonen 1. deild i 2009 og vant serien. Da klubben skiftet navn i januar 2010 spilte de derfor i topdivisjonen, og den første seriekampen ble spilt 1. april samme år mot HB Tórshavn, en kamp som for øvrig endte uavgjort 4–4.

## Eksterne lenker
*
Izabal (departement)

**Izabal** er et av Guatemala 22 departementer. Kystområdene danner del av hjemlandet for Garifunafolket.

Izabal grenser mot Belize i nord, i nordøst til Hondurasbukten, og i øst til  Honduras, og til departementet Petén i nordvest, Alta Verapaz i vest, og Zacapa i sør.

Departementet Izabal omgir Lago Izabal (eller Lago de Izabal), Guatemalas største innsjø (omkring 48&nbsp;km lang og 24&nbsp;km bred, med et areal på ca. 590&nbsp;km²). Det spanske kolonifortet San Felipe, nå et guatemalansk nasjonalmonument, med utsikt over stedet der innsjøen danner Río Dulce.

Den lille byen Izabal ligger ved kysten av innsjøen i sør; før byggingen av havnene Livingston og Puerto Barrios i det 19. århundre var den Guatemalas hovedhavn til Det karibiske hav og var opprinnelig sete for Izabal departement; men nå er Izabal by er fjerntliggende landsby som får liten trafikk.

Fra området rundt innsjøen Izabal, strekker departementet Izabal seg langs Río Dulce til kysten av Det karibiske hav.

Departementet Izabal innbefatter havnene Puerto Barrios (departementssete), Santo Tomás de Castilla, Livingston og Guatemalas frihandelsområde Zolic. I Izabal befinner også de førkolumbiske Maya ruinene i Quiriguá.

## Kommuner

## Referanser


## Eksterne lenker
* Interaktiv department kart
* Izabal, det grønn karibia
Jørgen Rasmussen (arkitekt)

**Jørgen Poul Christian Rasmussen** (født 26. april 1931 i Odense) er en dansk modernistisk arkitekt. Han er tvillingbror av Ib Hans Søren Rasmussen og brødrene har arbeidet sammen siden 1957.

Kevihjulet er Jørgen Rasmussens oppfinnelse og design fra 1965. Det kom til i forbindelse med arbeid med en kontorstol for en møbelprodusent. Kevihjulet er navnet på det opprinnelige rullehjulet som finnes på de fleste kontorstoler fremdeles.

Kevihjulet er tatt opp i den danske kulturkanonen under design og kunsthåndverk.

Rasmussen har mottatt flere utmerkelser og priser, blant annet De neuhausenske priser i 1957, Træprisen i 1974, Europa Nostra-premie i 1991 for Sophienberg slott, 
Nykredits Arkitekturpris i 1991 og Eckersbergmedaljen i 1992.

## Referanser


## Eksterne lenker
*
Bucaspor

**Bucaspor** er en profesjonell tyrkisk fotballklubb med base i byen Izmir. Klubben blei grunnlagt i 1928. Kallenavnet er Fırtına. Klubbens farger er gult og marineblått.

Klubben havna i toppskitet av den tyrkiske fotballpyramiden den 8. mai 2010. Deres 4-0-seier over Kayseri Erciyesspor gav dem andreplass i TFF førstedivisjon, noe som gjorde at klubben rykka direkte opp i Süper Lig.

## Eksterne lenker
* Offisiell hjemmeside (tyrkisk) 
* Klubbens profil hos TFF.org (tyrkisk)
Aberystwyth Town FC

**Aberystwyth Town Football Club** er en walisisk fotballklubb fra havnebyen Aberystwyth i Wales. Klubben ble grunnlagt i 1884 og lagets draktfarger er mørkegrønn skjorte med svart shorts og hvite sokker, mens bortedraktene er gule med blå sokker og shorts. Aberystwyth Town spiller for øyeblikket i den øverste divisjonen Welsh Premier League, og spiller sine hjemmekamper på Park Avenue. Nåværende trener er Alan Morgan.

Klubben har per dags dato ikke vunnet det walisiske seriemesterskapet, men vant det nasjonale cupmesterskapet i 1900 og var tapende finalist i 2009. Aberystwyth Town har også ved et par anledninger deltatt i kvalifiseringsspill til UEFA Intertoto Cup, senest i 2004, men har møtt sterkere motstand og ikke kvalifisert seg til videre sluttspill.

## Meritter
***Welsh Cup:** 1900

## Kjente spillere med en fortid i klubben
*  Leigh Richmond Roose
*  Marc Lloyd-Williams

## Eksterne lenker
*
TrAMS

**TrAMS** (**Trondheims Akuttmedisinske studentforening**) ( i Enhetsregisteret) er en interesseforening for legestudenter i Trondheim som ble stiftet 7. mai 2009. 
Foreningen har som mål å fremme interessen for akuttmedisin blant legestudenter og å øke den akuttmedisinske kompetansen hos nyutdannede leger.

## Referanser


## Eksterne lenker
* 
*
«Stalingrad» (maleri)

«**Stalingrad**» er et maleri av Asger Jorn utført i periodene 1957&ndash;1960, 1967 og 1972. Det anses som Jorns hovedverk og er utstilt i Museum Jorn, Silkeborg.

Verkets fulle tittel er «Stalingrad, le non-lieu où le fou-rire du courage» (Stalingrad, stedet som ikke er eller motets gale latter), er utført i olje på lerret og måler 296 x 492 cm. Det er inspirert av en italiensk venns redselsopplevelser i slaget om Stalingrad under andre verdenskrig.

«Stalingrad» er tatt opp i den danske kulturkanonen under billedkunst. 

## Referanser
Bala Town FC

**Bala Town Football Club** er en walisisk fotballklubb fra markedsbyen Bala i Gwynedd i Wales. Klubben ble grunnlagt rundt 1880 og lagets draktfarger er hvit skjorte med svart shorts og sokker, mens bortedraktene er helrøde. Bala Town spiller for øyeblikket i den øverste divisjonen Welsh Premier League, og spiller sine hjemmekamper på Maes Tegid. Nåværende trener er Colin Caton.

Klubben har frem til nyere tid vært å betrakte som en amatørklubb, men rykket opp til Welsh Premier League i forkant av 2009/2010-sesongen og har per dags dato ikke vunnet det walisiske seriemesterskapet. Deres første sesong i WPL endte på en respektabel ellevteplass av totalt 18 lag.

## Eksterne lenker
*
Shåresh Ahmadi

**Shåresh Ahmadi** (født 1. mai 1994) er en norsk fotballspiller. 

Som guttespiller spilte han for Oppsal Idrettsforening før han sommeren 2010 signerte kontrakt med Vålerenga Fotball. Ahmadi debuterte for Vålerenga i eliteserien mot Strømsgodset Toppfotball 16. oktober 2010.

Sommeren 2013 signerte han kontrakt ut sesongen med Lyn. 

I 2017 kunngjorde Ullern Fotball at Ahmadi var hentet inn til dem fra Follo Fotball. 

## Referanser


## Eksterne lenker
*
Victor Johansen

**Victor Johansen** (født 16. juni 1994) er en norsk fotballspiller.

Han er sønn av tidligere Vålerenga-spiller og NRK-profil Viggo Johansen. 

Johansen debuterte i Eliteserien for  mot , den 16. oktober 2010.

Han debuterte for Molde FK, den 1. mai 2012 i en cupkamp mot Sunndal IL som MFK vant 4–0. Johansen spilte også hele kampen mot Steaua București i Europaligaen den 25. oktober 2012. Kampen endte 2-0 til Steaua. Johansen var skadeutsatt under perioden i Molde. 

Sommeren 2014 returnerte han til sin barndomsklubb Lyn. I 2017 gikk han til Majorstuen Fotballklubb.

## Referanser


## Eksterne lenker
*
Bangor City FC

**Bangor City Football Club** er en walisisk fotballklubb fra byen Bangor i Gwynedd i Wales. Klubben ble grunnlagt i 1884 og lagets draktfarger er helblå, mens bortedraktene er helgule. Bangor City spiller for øyeblikket i den øverste divisjonen Welsh Premier League, og spiller sine hjemmekamper på Farrar Road. Nåværende trener er Neville Powell.

Klubben har per dags dato vunnet det walisiske seriemesterskapet to ganger samt det nasjonale cupmesterskapet åtte ganger. Bangor City har også ved flere anledninger deltatt i kvalifiseringsspill til UEFA Intertoto Cup, Cupvinnercupen, UEFA-cupen og Europaligaen, men har møtt sterkere motstand og ikke kvalifisert seg til videre sluttspill eller gruppespill. Deres største bragd i europeisk klubbfotball var da klubben tok seg til andre runde i cupvinnercupen i 1985/1986-sesongen.

## Meritter
***League of Wales:** 1993–94, 1994–95
***Northern Premier League:** 1981–82
***Welsh Cup: (8)** 1889, 1896, 1962, 1998, 2000, 2008, 2009, 2010

## Kjente spillere med en fortid i klubben

## Eksterne lenker
* Klubbens offisielle nettsider
Eskişehirspor

**Eskişehirspor** er en fotballklubb i byen Eskişehir i Tyrkia. Klubben er også kjent som «Kırmızı Şimşekler» (*Røde lyn*) eller «Anatolias stjerne». Klubben blei starta i 1965 og begynte en fotballrevolusjon i Anatolia. Eskişehirspor befant seg i førstedivisjon i 16 år. Etter å ha vært ute av den tyrkiske superligaen i tolv år, vant klubben play-off i førstedivisjon og nådde øverste nivå i mai 2008.

## Eksterne lenker
* 
* Offisiell fanside 
* Klubbens offisielle magasin
Airbus UK Broughton FC

**Airbus UK Broughton Football Club** er en walisisk fotballklubb fra tettstedet Broughton i Flintshire i Wales. Klubben ble grunnlagt i 1946 og lagets draktfarger er helblått med vertikale striper på skjorten, mens bortedraktene er rød med hvit shorts. Airbus UK Broughton spiller for øyeblikket i den øverste divisjonen Welsh Premier League, og spiller sine hjemmekamper på The Airfield. Nåværende trener er Craig Harrison.

Navnet kommer av at klubben er firmalaget til flykonsernet Airbus, som er etablert med en vingefabrikk i Broughton. Flyfabrikken var tidligere eid av Vickers-Armstrongs, og klubben har tidligere vært kalt *Vickers-Armstrong, de Havillands, Hawker Siddeley, British Aerospace og BAE Systems* avhengig av selskapets eierskap og navn. Det nåværende navnet ble til da klubben rykket opp til Huws Gray Alliance (nivå to) i 2000.

Klubben rykket opp til Welsh Premier League for første gang i 2004 og har per dags dato ikke vunnet det walisiske seriemesterskapet.

## Meritter
***Huws Gray Alliance:** 2003/04.

## Eksterne lenker
*